હૉરર ફિલ્મો જોઈને પોતાનાં રૂંવાડાં ઊભાં કરનારો મોટો વર્ગ આપણે ત્યાં છે. તેમના લાભાર્થે એટલું કહી શકાય કે ક્યાંકથી ખાંખાખોળા કરીને આ જ નામની થાઈ ફિલ્મ અથવા તો થોડાં અઠવાડિયાં અગાઉ આવેલી હૉલીવુડ ફિલ્મ ‘જેઝબેલ’ જોઈ લો. આ ફિલ્મ જોઈને ‘અલોન’ જેટલી નિરાશા તો નહીં જ થાય. બાકી આપણી ‘અલોન’ જોવા જઈને થિયેટરમાં અલોન એટલે કે એકલા બેસીને બગાસાં ખાવાં એના કરતાં એની DVD બહાર પડે એની રાહ જુઓ.